Raivavaė
23°52′ p. pl. 147°39′ v. ilg.﻿ / ﻿23.867°š. pl. 147.650°r. ilg.﻿ / 23.867; 147.650 Raivavaė (pranc. Raivavae, tub. Ra’ivāvae) – sala Ramiajame vandenyne, Prancūzijos Polinezijos pietinėje dalyje, Tubuajo salyne. Plotas – 16 km². Sala yra rytiniame Tubuajo salyno gale, į rytus nuo Tubuajo, 630 km į pietryčius nuo Taičio. Raivavaė yra vulkaninės kilmės, iškilusi 437 m (Hiro k.) virš jūros lygio. Ją juosia iš 28 salelių (motu) sudarytas koralų rifas. Tarp salos ir rifo susidariusi lagūna. 2017 m. Raivavaėje gyveno 937 žmonės. Sala sudaro komuną. Pagrindinės gyvenvietės – Anatonu, Rairua, Vaiuru. Įrengtas aerodromas. Verčiamasi žvejyba, žemės ūkiu (kolokazijos auginimu), turizmu. Raivavaė pasižymėjo kaip kultūrinis-religinis tubuajų centras – čia būta šventyklų, platformų (marae), rasta tikių. Pirmasis salą pasiekęs europietis buvo ispanas Tomasas Gajangosas (1775 m.). Jis salą pavadino Santa Rosa. 1880 m. prijungta prie Prancūzijos. Vaizdas į salą Viena iš rifo salelių (motu) Lagūna Saloje rasta žmogaus skulptūra